**ԱՄՓՈՓԱԹԵՐԹ**

«**Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություն և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ ու լրացումներ կատարելու և պաշտպանության նախարարությանը թույլտվություն տալու մասին**» **ՀՀ կառավարության որոշման նախագծի (այսուհետ Նախագիծ) առնչությամբ շահագրգիռ պետական մարմինների կողմից ներկայացված առաջարկությունների վերաբերյալ**

|  |  |
| --- | --- |
| **1.ՀՀ ֆինանսների նախարարություն** | 16.12.2022թ. |
| N 01/34-1/22178-2022 |
| 1. N4 հավելվածում 1169 ծրագրի 11001 միջոցառումը նախատեսելու անհրաժեշտությունը բացակայում է,
2. N5 հավելվածով նախատեսվող գնումների պլանի 1169 ծրագրի 11001 «Ռազմական կարքների բավարարում» միջոցառման մեջ նարառված 73432100/1, 45211273/1, 45211273/2, 45211273/3 45211273/4, 50511100/1, 50531210/1, 50531220/1, 50531230/1 և 50751100/1 ԳՄԱ կոդերով գնման առարկաների մասով նախատեսվում են ֆինանսական միջոցների նվազեցումներ, այն ինչ էլեկտրոնային գնումների համակարգում առկատեղեկատվության համաձայն հիշյալ գնման առարկաների մասով առաջարկվող նվազեցումները կատարելու համար ազատ միջոցներ առկա չեն:

Միաժամանակ հայտնում ենք, որ անհրաժեշտ է նախատեսել հավելվածներ, որոնք կարտացոլեն ՀՀ կառավարության դեկտեմբերի 23-ի N 2121-Ն որոշման N9 և N9.1 հավելվածներում կատարվող փոփոխությունները: | Ընդունվել է` կարծիքով ներկայացված N4 հավելվածը խմբագրվել է, N5 հավելվածով ներկայացված ֆինանսական միջոցների առաջարկվող նվազեցումների փաստաթղթավորումը ընթացքի մեջ է: N9 և N9.1 հավելվածներում կատարվող փոփոխությունները արտացոլող հավելվածը նախատեսվել է: |
| **2.ՀՀ արդարադատության նախարարություն** | 15.12.2022թ. |
| N 01/27.4/56182-2022 |
| Նախագծի նախաբանում հղում է կատարված Հայաստանի Հանրապետության կառավարության 2017 թվականի մայիսի 4-ի N526-Ն որոշման N 1 հավելվածով «Գնումների գործընթացի կազմակերպման» կարգի 3-րդ կետին և 23-րդ կետի 5-րդ ենթակետի «բ» պարբերությանը, մինչդեռ անհրաժեշտ է նկատի ունենալ, որ ՀՀ կառավարության 2022 թվականի հոկտեմբերի 13-ի N1593-Ն որոշմամբ նախագծի նախաբանում նշված կետերը խմբագրվել են: Միաժամանակ, հիշյալ որոշման 3-րդ կետով նախատեսվել են անցումային դրույթներ, այն է` «Սույն որոշման պահանջները չեն տարածվում մինչև սույն որոշման ուժի մեջ մտնելն սկսած և դեռևս չավարտված գնման գործընթացների, ինչպես նաև կնքված և գործող պայմանագրերի վրա:»:Ելնելով վերոգրյալից` առաջարկում ենք խմբագրել նախաբանը` հստակ նշելով, որ իրավական ակտն ընդունվում է մինչև ՀՀ կառավարության 2022 թվականի հոկտեմբերի 13-ի N1593-Ն որոշման ընդունումը գործող կարգավորումների հիման վրա, ինչպես նաև հղում կատարելով վերը նշված որոշման անցումային դրույթներին:Բացի այդ նախագծի նախաբանում «23-րդ հոդվածի 1-ին կետի» բառերն անհրաժեշտ է փոխարինել «23-րդ հոդվածի 1-ին մասի 1-ին կետի» բառերով` նկատի ունենալով «Գնումների մասին» օրենքի կարգավորումները և «Նորմատիվ իրավական ակտերի մասին» օրենքի 14-րդ հոդվածի 3-րդ մասի պահանջները, որոնց համաձայն` օրենսդրական ակտերում հոդվածները բաժանվում են «մասեր» կոչվող միայն համարակալված պարբերությունների:Հոդվածների մասերը կարող են բաժանվել միայն համարակալված կետերի, կետերը` միայն համարակալված ենթկետերի:  | Ընդունվել է մասամբ` հղումները խմբագրվել են, միաժամանակ անցումային դրույթներին հղում չի տրվել, քանի որ որոշման նախագիծը վերաբերվում է նոր կնքվող պայմանագրերի մասին:  |